വൈപ്പിന് ബോട്ടപകടം, മുഴുവന് മത്സ്യത്തൊഴിലാളികളെയും രക്ഷപെടുത്തി കൊച്ചി: വൈപ്പിനില് നിന്ന് മത്സ്യ ബന്ധനത്തിന് പോയ വള്ളം അപകടത്തില്പെട്ട് മുങ്ങി. മത്സ്യബന്ധനം കഴിഞ്ഞ് തിരിച്ചു വരുന്ന വഴിയാണ് ബോട്ടുകള് അപകടത്തില്പ്പെട്ടത്. തൊട്ടുപിന്നാലെ എത്തിയ മറ്റൊരു ബോട്ട് ഈ വള്ളത്തില് ഇടിച്ചു തകര്ന്നു. കഴിഞ്ഞ രാത്രി ഒമ്ബതരയോടെയാണ് സംഭവം. കൊല്ലം സ്വദേശിയുടെ ആഷിഖ് മോന് എന്ന ബോട്ടാണ് ആദ്യം അപകടത്തില്പ്പെട്ടത്. മത്സ്യബന്ധനം കഴിഞ്ഞ് ഒമ്ബത് തൊഴിലാളികളുമായി കൊച്ചി ഹാര്ബറിലേക്ക് എത്തിയതായിരുന്നു. എല്എന്ജിക്ക് പടിഞ്ഞാറ് 200 മീറ്റര് അകലെവച്ചാണ് അപകടത്തില്പെട്ടത്. ഇടിയുടെ ആഘാതത്തില് ബോട്ട് മുക്കാല് ഭാഗവും മുങ്ങി. ബോട്ടില് പിടിച്ചു നീന്തിക്കിടന്ന ജീവനക്കാരെ കോസ്റ്റല് പോലീസും മറൈന് പോലീസും ചേര്ന്ന് രക്ഷപെടുത്തി. ഇതിനു തൊട്ടുപിന്നാലെയാണ് 48 തൊഴിലാളികളുമായി കാളമുക്ക് ഹാര്ബറിലേക്ക് എത്തിയ സെന്റ് ആന്റണീസ് എന്ന ബോട്ട് മുങ്ങിക്കിടന്ന ബോട്ടില് ഇടിച്ചത്. ഇടിയുടെ ആഘാതത്തില് ഈ ബോട്ടും തകര്ന്നു. രണ്ട് തൊഴിലാളികള്ക്ക് പരിക്കേറ്റതായാണ് വിവരം. തൊഴിലാളികള് എല്ലാം തന്നെ നീന്തി രക്ഷപ്പെടുകയും ചെയ്തു.